นงเยาว์ ดาวสุพรรณ - วิกิพีเดีย

# นงเยาว์ ดาวสุพรรณ

### จากวิกิพีเดีย สารานุกรมเสรี

## [แก้] นงเยาว์ ดาวสุพรรณ

นักร้องสาวสวย เสียงดี จากเมืองสุพรรณบุรี ดินแดนที่ถือว่ามีนักร้องลูกทุ่งมากที่สุดในประเทศไทย จากเด็กบ้านนอกไม่รู้ประสีประสา กลายมาเป็นลูกทุ่งหญิงชั้นแนวหน้าประดับวงการอีกคนหนึ่ง

## [แก้] ประวัติส่วนตัว

นงเยาว์ ดาวสุพรรณ เกิดวันที่ 7 เดือน กันยายน พ.ศ.2492 ที่บ้านเลขที่ - หมู่ที่1 ตำบลดอนกำยาน อำเภอเมือง จังหวัดสุพรรณบุรี มีชื่อจริง-นามสกุลจริงว่า นงเยาว์ ฉายวงศ์ คุณพ่อชื่อย้วน คุณแม่ชื่อพิมพา ฉายวงศ์ เรียนหนังสือที่โรงเรียนวัดพันตำลึง จบชั้นประถมศึกษาปีที่ 4 แล้วไม่ได้เรียนต่อ ต้องช่วยพ่อแม่ทำนา

## [แก้] เส้นทางเข้าวงการ

วงดนตรี " สุรพล สมบัติเจริญ " ไปเปิดทำการแสดงแถวบ้านเกิดของเธอ ญาติของเธอ เห็นว่าเธออยากเป็นนักร้องและมีซุ้มเสียงดี จึงไปติดต่อทองใบ รุ่งเรือง นักแต่งเพลงประจำวงสุรพล ซึ่งรู้จักสนิทสนมกัน ให้ช่วยไปพูดกับสุรพล ตามธรรมดาสุรพลจะไม่รับสมัครใครง่ายๆ เพราะถ้ารับสมัครจะเปิดรับสมัครเป็นคราวๆไป และส่วนใหญ่ต้องไปประกวดกันที่กรุงเทพฯ แต่ด้วยความเกรงทองใบ สุรพลเลยให้นงเยางว์ ทดสอบเสียงหน้าเวทีดู ร้องเสร็จสุรพล ถึงกับเอ่ยปากว่า พบแล้วช้างเผือกในป่า แต่สุรพล กลับไม่รับเข้าประจำวง ญาติต้องเทียวไปเทียวมาหลายครั้ง สุรพลจึงใจอ่อนรับเข้าประจำวง ภายหลังจึงรู้ว่าสาเหตุที่ไม่รับไว้ในครั้งแรก เพราะสุรพล บอกว่า นักร้องไม่มีสัมมาคารวะ ขึ้นเวทีไม่ยกมือไหว้ใครเลย แม้แต่สุรพล "คุณอาเลยดัดนิสัยเสียบ้าง" พี่นงเยาว์เฉลยให้ฟัง คุณนงเยาว์ เริ่มเป็นศิลปินลูกทุ่งจริงจัง เมื่ออายุได้ 17 ปี

## [แก้] บันทึกแผ่นเสียงครั้งแรกในชีวิต

คือเพลง " ชื่นใจคนจน" งานประพันธ์ของ อาจารย์จิตรกร บัวเนียม เมื่อปี พ.ศ. 2512 เพลงนี้ร้องแก้กับเพลง"คนจนน้อยใจ" ของศรีไพร ลูกราชบุรี

## [แก้] เพลงที่สร้างชื่อ

อาทิ พี่จ๋าอย่าเจ้าชู้ สงสารพี่แทน เบื่อหน้าคนขี้หนาว ความฝันบ้าๆ หัวบ่ดี ตลุงรักราชบุรี ชอบว่าจริงๆ อดีตรักวันลอยกระทง

## [แก้] ปัจจุบัน

อยู่กับครอบครัวอย่างมีความสุข ทำการค้าขายเล็กๆน้อยๆ ประเภทโชห่วย อยู่ที่เขตวงเวียนใหญ่ กทม และยังรับเชิญร้องเพลงเหมือนนักร้องเก่าท่านอื่นๆ แฟนๆสนใจเรียกใช้เธอได้ที่ โทร.0846756264

รวบรวมข้อมูลโดย หนุ่ม ลำนารายณ์

ดึงข้อมูลจาก "http://th.wikipedia.org../../../%E0%B8%99/%E0%B8%87/%E0%B9%80/%E0%B8%99%E0%B8%87%E0%B9%80%E0%B8%A2%E0%B8%B2%E0%B8%A7%E0%B9%8C_%E0%B8%94%E0%B8%B2%E0%B8%A7%E0%B8%AA%E0%B8%B8%E0%B8%9E%E0%B8%A3%E0%B8%A3%E0%B8%93.html".

##### Views

- บทความ
- อภิปราย
- รุ่นปัจจุบัน

##### ค้นหา